gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4269, del 12-06-2002 (2002/5974)

Informació pública del programa d'actuació integrada de la unitat d'execució denominada Joan Gil.
-------------------------------------------------------------------------------------------------

### Dades del document

Número de DOGV
:   4269

Data del DOGV
:   12-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5974


Organisme emissor
:   Ajuntament d'Ondara

Tipus de document
:   Anunci

Informació pública del programa d'actuació integrada de la unitat d'execució denominada Joan Gil. [2002/F5974]
  
Per acord del Ple de l'Ajuntament d'Ondara, de data 25 d'abril de 2002, s'aprova:
  
Sotmetre a informació pública per un termini de 20 dies, comptats des de la publicació de l'edicte en el Diari Oficial de la Generalitat Valenciana, el programa d'actuació integrada de la unitat d'execució denominat Joan Gil, segons el projecte redactat per l'arquitecte Víctor Boscá Uribe, elaborat d'ofici per a la gestió directa de l'actuació, integrat per la següent documentació que l'acompanyarà:
  
- Resguard de la sol·licitud de cèdula d'urbanització.
  
- Delimitació de la unitat d'execució Joan Gil .
  
- Avantprojecte d'urbanització.
  
- Proposició juridicoeconòmica.
  
El present expedient es tramita pel procediment ordinari (art. 47, Llei Reguladora de l'Activitat Urbanística).
  
L'expedient podrà ser examinat a l'Ajuntament d'Ondara, i durant el termini indicat es podran presentar al·legacions i alternatives tècniques.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que tinguen per convenient al Registre General d'este ajuntament, en plica tancada i amb la documentació que s'assenyala en els apartats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc al saló de plens de la casa consistorial, a les 12.00 hores de la següent data hàbil a la conclusió del termini per a presentar-les. Si és dissabte es realitzarà el següent dia hàbil. Durant els 10 dies següents al d'obertura de pliques totes les actuacions de l'expedient podran ser objecte de consulta i al·legacions.
  
Estos terminis quedaran prorrogats, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i present caució d'això en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als que, per desconéixer-la, presenten pliques prematurament.
  
El que es fa públic per a coneixement general, de conformitat amb el que disposa l'article 46 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4283, del 02-07-2002 (2002/6576)

Informació pública de les bases per a la provisió en propietat de dos places de peó, vacants a la plantilla de funcionaris de l'Ajuntament de Burjassot.
--------------------------------------------------------------------------------------------------------------------------------------------------------

### Dades del document

Número de DOGV
:   4283

Data del DOGV
:   02-07-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6576


Data del document
:   05-06-2002

Organisme emissor
:   Ajuntament de Burjassot

Tipus de document
:   Convocatòria

Descriptors 

:   * Burjassot
    * concurs administratiu
    * administració local
    * peó

Informació pública de les bases per a la provisió en propietat de dos places de peó, vacants a la plantilla de funcionaris de l'Ajuntament de Burjassot. [2002/Q6576]
  
Mitjançant el present edicte es fa públic que en el Butlletí Oficial de la Província de València número 117, del dia 18 de maig de 2002, es publiquen les bases per a la provisió en propietat de dos places de peó, vacants a la plantilla de funcionaris d'este ajuntament, pel procediment de concurs oposició.
  
En este anunci consten les bases completes de la convocatòria, així com les condicions dels aspirants.
  
El termini de presentació d'instàncies per a esta convocatòria serà de 20 dies naturals, comptadors a partir del sendemà de la publicació d'este anunci en el Boletín Oficial del Estado. S'adverteix que els successius anuncis es publicaran al tauler d'edictes de la casa consistorial i en el Butlletí Oficial de la Província de València.
  
Els drets d'examen es fixen en la quantitat de 13,25 euros.
Diari Oficial de la Generalitat Valenciana


Sumari del DOGV 4399, del 16-12-2002 (2002/13417)

Informació pública de la programació del sector 1 del sòl urbà residencial.
---------------------------------------------------------------------------

### Dades del document

Número de DOGV
:   4399

Data del DOGV
:   16-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/13317


Organisme emissor
:   Ajuntament de Paiporta

Tipus de document
:   Anunci

Informació pública de la programació del sector 1 del sòl urbà residencial. [2002/A13617]
  
El Ple de l'Ajuntament, en la sessió del dia 14 de novembre de 2002, va adoptar l'acord següent:
  
Primer
  
Aprovar la programació del sector-1 del sòl urbà residencial, d'acord amb l'alternativa tècnica presentada per l'agrupació d'interés urbanístic, condicionada a introduir-hi les esmenes pertinents i a tramitar-la com a pla parcial de millora.
  
Segon
  
Optar per la gestió indirecta del programa i seleccionar la proposició economicofinancera presentada per l'Agrupació d'Interés Urbanístic Sector-1, que té un pressupost de càrregues de 3.267.677 euros, IVA inclòs, i, en conseqüència, nomenar provisionalment agent urbanitzador l'esmentada agrupació, amb la condició que esmenen el que es diu tot seguit:
  
a) Modificar el pla parcial presentat, de manera que la superfície computable siga la totalitat d'ella inclosa en el sector.
  
b) Les reserves escolars (EC6, EC4 i EC5) passaran a formar part de la xarxa secundària.
  
c) El conveni urbanístic haurà de modificar-se respecte de les penalitats i del còmput de terminis.
  
d) La ZV6 haurà de ser urbanitzada a càrrec del sector.
  
e) Els contenidors de residus sòlids hauran de ser soterrats.
  
f) S'hauran de col·locar passos de vianants sobreelevats en un nombre aproximat de tres a l'avinguda de Montgó i dos al carrer de Catarroja, així com dos reductors de velocitat per carrer.
  
g) Els fanals hauran de ser model Paiporta.
  
h) S'hauran d'introduir en el projecte d'urbanització les esmenes que figuren en l'informe tècnic que figura en l'expedient.
  
Tercer
  
Requerir l'agrupació d'interés urbanístic a fi que en el termini de 15 dies deposite, mitjançant qualssevol de les formes disposades en el Text Refós de la Llei de Contractes de les Administracions Públiques, una garantia per un import de 198.034,3 euros, equivalent al 7% del cost d'urbanització establit en el programa.
  
Cosa que es fa pública a l'efecte del que disposen els articles 47 i 59 de la Llei Reguladora de l'Activitat Urbanística, amb l'advertiment que el present edicte val com a notificació a les persones desconegudes, per tal de complir el que disposa l'article 59 de la Llei de Règim Jurídic de les Administracions Públiques i del Procediment Administratiu Comú (LRJPAC).
Diari Oficial de la Generalitat Valenciana


Sumari del DOGV 4191, del 15-02-2002 (2002/1034)

Informació pública de l'adjudicació dels serveis integrals de la Residència de Minusvàlids Físics i Psíquics la Llum.
---------------------------------------------------------------------------------------------------------------------

### Dades del document

Número de DOGV
:   4191

Data del DOGV
:   15-02-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/1034


Data del document
:   15-01-2002

Organisme emissor
:   Ajuntament de Carlet

Tipus de document
:   Resolució

Descriptors 

:   * Carlet
    * contracte de serveis
    * adjudicació de contracte administratiu

Informació pública de l'adjudicació dels serveis integrals de la Residència de Minusvàlids Físics i Psíquics la Llum. [2002/X1034]
  
La Comissió Municipal de Govern, en sessió del 4 de desembre de 2001, acordà l'adjudicació dels serveis integrals de la Residència de Minusvàlids Físics i Psíquics la Llum a l'empresa Clece, SA, per import de 466.445,49 euros (52.884.580 pessetes).
Diari Oficial de la Generalitat Valenciana


Sumari del DOGV 4279, del 26-06-2002 (2002/6760)

Notificació a Manuel Agulló Martínez i Rosario Contreras Moreno. Expedient número 140/2002.
-------------------------------------------------------------------------------------------

### Dades del document

Número de DOGV
:   4279

Data del DOGV
:   26-06-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/6760


Organisme emissor
:   Conselleria de Benestar Social

Tipus de document
:   Anunci

Notificació a Manuel Agulló Martínez i Rosario Contreras Moreno. Expedient número 140/2002. [2002/6760]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tindre coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de Benestar Social, Secció de Menors, sítia al c/ Fernando Madroñal, 52 d'Alacant de 10.00 a 14.00 hores.
  
Expedient núm.: 140/02.
  
Interessat: Manuel Agulló Martínez i Rosario Contreras Moreno
  
Últim domicili conegut: Subida a la Carretera, 54, d'Orihuela
  
Resolucions de la Direcció Territorial de Benestar Social d'Alacant, de dates 26/03/2002 en les quals s'adopten els acords:
  
- Rectificació d'errades de la Resolució 28/03/2002.
  
Contra esta resolució, els interessats podran interposar recurs davant l'orde jurisdiccional civil, d'acord amb l'establit en la Llei d'Enjudiciament Civil i segons el que disposa la disposició addicional primera de la Llei Orgànica 1/96, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4350, del 04-10-2002 (2002/10334)

Actuacions de desnonament número 563/2001. Cèdula de notificació.
-----------------------------------------------------------------

### Dades del document

Número de DOGV
:   4350

Data del DOGV
:   04-10-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/10380


Organisme emissor
:   Jutjat de Primera Instància Número 2 d'Elx

Tipus de document
:   Anunci

Actuacions de desnonament número 563/2001. Cèdula de notificació. [2002/M10082]
  
Inmaculada Abellán Tárraga, magistrada jutgessa del Jutjat de Primera Instància número 2 d'Elx i el seu partit, faig saber:
  
Que en este Jutjat se seguixen les actuacions de desnonament amb el número 563/2001en què s'ha dictat la sentència que copiada en el seu encapçalament i la seua decisió és del tenor literal següent:
  
Jutgessa que la dicta: Inmaculada Abellán Tárraga.
  
Lloc: Elx (Alacant).
  
Data: 17 d'abril de 2002.
  
Part demandant: Vicenta Gloria Serrano Orts.
  
Advocat: senyor Naranjo Sánchez.
  
Procuradora: Brufal Escobar, Rosa.
  
Part demandada: Aime Malonga.
  
Objecte del juí: desnonament per falta de pagament.
  
Primer
  
S'estima la demanda presentada per la procuradora Brufal Escobar, Rosa, en nom i representació de Vicenta Gloria Serrano Orts contra Aime Malonga, i es declara resolt el contracte celebrat entre les parts, en data 6 d'abril de 1998, respecte de l'habitatge situat a Elx, carrer de Barrera, número 6, planta tercera, pis esquerre.
  
Segon
  
S'acorda ser procedent el desnonament de l'habitatge esmentat, condemnant la demandada Aime Malonga a deixar lliure, vacu i expedit l'habitatge esmentat i lliurar-lo a l'actora, amb l'advertència de llançament en cas d'incompliment.
  
Tercer
  
Amb imposició de costes a la part demandada.
  
Mode d'impugnació: mitjançant recurs d'apel·lació davant l'Audiència Provincial d'Alacant (article 455 de la Llei d'Enjudiciament Criminal).
  
El recurs es presentarà mitjançant un escrit presentat en este Jutjat en el termini de cinc dies hàbils, comptats des del dia següent de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Criminal).
  
Esta és la sentència, que pronuncie, mane i firme.
  
I perquè tinga efectivitat i valga de notificació en legal forma a la demandada rebel, esmentada abans, expedisc el present edicte.
Diari Oficial de la Generalitat Valenciana


Sumari del DOGV 4234, del 23-04-2002 (2002/3450)

RESOLUCIÓ de 25 de gener de 2002, del conseller d'Economia, Hisenda i Ocupació, per la qual s'aprova determinada modificació qualitativa en les dotacions dels projectes d'inversió del Fons de Compensació Interterritorial de l'exercici 2001, competència de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3450


Data del document
:   25-01-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Fons de Compensació Interterritorial
    * modificació pressupostària
    * regió prioritària
    * prioritat econòmica
    * regió desfavorida

RESOLUCIÓ de 25 de gener de 2002, del conseller d'Economia, Hisenda i Ocupació, per la qual s'aprova determinada modificació qualitativa en les dotacions dels projectes d'inversió del Fons de Compensació Interterritorial de l'exercici 2001, competència de la Comunitat Valenciana. [2002/3450]
  
El Fons de Compensació Interterritorial de l'any 2001 per a la Comunitat Valenciana, d'acord amb les sol·licituds de pagament per part de la nostra Comunitat, mostra en aquests moments un grau d'execució del 49% del volum total.
  
A causa de la baixa execució dels projectes inclosos principalment en matèria de Sanitat, es proposa disminuir la seua dotació i augmentar la dotació d'aquells projectes que tenen un grau d'execució major, així com la inclusió de dos projectes nous de forma que es compense la baixa mencionada. Aquesta modificació de caràcter qualitatiu ens permetria sol·licitar l'ingrés de la total del Fons de Compensació del 2001, deixant-lo totalment tancat i liquidat.
  
Per això, resolc
  
Aprovar la modificació dels projectes que componen el Fons de Compensació Interterritorial de l'exercici 2001 en la Comunitat Valenciana, d'acord amb les dades que figuren en el quadre adjunt.
Diari Oficial de la Generalitat Valenciana


Sumari del DOGV 4259, del 29-05-2002 (2002/5131)

Informació pública de la modificació puntual número 1 al pla parcial del polígon industrial.
--------------------------------------------------------------------------------------------

### Dades del document

Número de DOGV
:   4259

Data del DOGV
:   29-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5131


Organisme emissor
:   Ajuntament d'Altura

Tipus de document
:   Anunci

Informació pública de la modificació puntual número 1 al pla parcial del polígon industrial. [2002/Q5131]
  
El Ple de la corporació, en la sessió extraordinària del dia 20 de març de 2002, va acordar donar publicitat a la modificació puntual número 1 al pla parcial del polígon industrial; per tant, se sotmet a informació pública pel termini d'un mes tot l'expedient de què es tracta perquè durant el mateix termini s'hi puguen presentar, per les persones interessades, les al·legacions que estimen pertinents.
Diari Oficial de la Generalitat Valenciana


Sumari del DOGV 4324, del 29-08-2002 (2002/9018)

Informació pública de la modificació puntual número 8 del Pla General d'Ordenació Urbana de Riba-roja de Túria consistent en la modificació de quatre punts relatius a Clot 2, Vella 3, Vella 1 i Travessa Azorín.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4324

Data del DOGV
:   29-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9018


Organisme emissor
:   Ajuntament de Riba-roja de Túria

Tipus de document
:   Anunci

Informació pública de la modificació puntual número 8 del Pla General d'Ordenació Urbana de Riba-roja de Túria consistent en la modificació de quatre punts relatius a Clot 2, Vella 3, Vella 1 i Travessa Azorín. [2002/F9018]
  
Per acord plenari de 30 de juliol de 2002 s'ha acordat sotmetre a informació pública pel termini d'un mes la modificació puntual número 8 del Pla General d'Ordenació Urbana, consistent en la modificació de quatre punts relatius a Clot 2, Vella 3, Vella 1 i Travessa Azorín. Queden exposats detalladament en la memòria del projecte redactada per l'arquitecte municipal els motius i l'explicació de la dita modificació.
  
Durant este termini i mitjançant edicte publicat en el Diari Oficial de la Generalitat Valenciana i en un diari no oficial d'àmplia difusió a la localitat, el document diligenciat es trobarà depositat per a la consulta pública a l'Ajuntament de Riba-roja de Túria, Departament d'Urbanisme. Igualment s'acorda sol·licitar informe a Ferrocarrils de la Generalitat Valenciana als efectes oportuns, així com dictamen als municipis confrontants.
  
Tot això a l'empara del que s'establix en l'article 38.2 de la Llei Reguladora de l'Activitat Urbanística, en relació amb el que s'establix en la disposició addicional tercera del mateix text legal i l'article 158.2 del Reglament de Planejament aprovat pel Decret 201/1998, de data 15 de desembre.
  
Es fa constar que durant el termini esmentat, comptador a partir del dia següent al de la publicació d'este anunci en el Diari Oficial de la Generalitat Valenciana, els interessats en este procediment podran formular qualssevol al·legacions que els convinguen segons dret.
Diari Oficial de la Generalitat Valenciana


Sumari del DOGV 4365, del 25-10-2002 (2002/11492)

Expedient número CNMY02/03/121. Adjudicació de la millora en captacions, nova regulació i xarxa de rec localitzat, Comunitat de Regants Aigües Vives del Portitxol, Alzira.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4365

Data del DOGV
:   25-10-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/11513


Data del document
:   01-10-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Alzira
    * adjudicació de contracte administratiu
    * contracte d'obres

Expedient número CNMY02/03/121. Adjudicació de la millora en captacions, nova regulació i xarxa de rec localitzat, Comunitat de Regants Aigües Vives del Portitxol, Alzira. [2002/X11139]
  
1. Entitat adjudicadora
  
a) Organisme: Conselleria d'Agricultura, Pesca i Alimentació
  
b) Dependència que tramita l'expedient: Servici de Gestió Administrativa
  
c) Número d'expedient: CNMY02/03/121
  
2. Objecte del contracte
  
a) Tipus de contracte: obres
  
b) Descripció de l'objecte: millora en captacions, nova regulació i xarxa de rec localitzat, Comunitat de Regants Aigües Vives del Portitxol, Alzira (València).
  
c) Diari oficial i data de publicació de l'anunci de licitació: DOGV de 12.06.2002
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació
  
Import total: 821.192,47 euros (114.882.081 PTA)
  
5. Adjudicació
  
a) Data: 26.09.2002
  
b) Contractista: (UTE) Talent, SL, Midascon, SL
  
c) Nacionalitat: espanyola
  
d) Import d'adjudicació: 728.808,32 euros (027.799.070 PTA).
Diari Oficial de la Generalitat Valenciana


Sumari del DOGV 4357, del 15-10-2002 (2002/11099)

Notificació a les persones interessades de l'extracte de la Resolució rectoral número 805/2002, de 18 de setembre de 2002, del recurs d'alçada contra el segon exercici de les proves selectives d'accés a l'escala d'auxiliar administratiu, grup D, de l'administració general d'esta universitat, convocada per la Resolució de 2 d'agost de 2001. Expedient número RA31-02/GRAL361-02.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4357

Data del DOGV
:   15-10-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/11576


Organisme emissor
:   Universitat Miguel Hernández d'Elx

Tipus de document
:   Anunci

Notificació a les persones interessades de l'extracte de la Resolució rectoral número 805/2002, de 18 de setembre de 2002, del recurs d'alçada contra el segon exercici de les proves selectives d'accés a l'escala d'auxiliar administratiu, grup D, de l'administració general d'esta universitat, convocada per la Resolució de 2 d'agost de 2001. Expedient número RA31-02/GRAL361-02. [2002/F11033]
  
De conformitat amb l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, desplegat per l'Orde de 14 de gener de 1999, del Ministeri d'Administracions Públiques, i en relació amb el recurs interposat per Amor Alcaide Rodríguez i Pedro Ferrández Aranda, sobre les proves de referència, resolc:
  
1. Admetre els recursos d'alçada presentats per Pedro Ferrández Aranda i Amor Alcaide Rodríguez, contra el segon exercici de les proves selectives d'accés a l'escala d'auxiliar administratiu, grup D, de l'administració general d'esta universitat, convocada per la Resolució rectoral de 2 d'agost de 2001 (ref. 589/2001), amb el número d'expedient RA31-02/GRAL361/02.
  
2. Comunicar a les persones interessades que l'expedient dels presents recursos figura als servicis jurídics de la Universitat Miguel Fernández d'Elx, on es troba el text de les impugnacions per a la seua revisió per part dels possibles interessats, si fa al cas.
  
La present resolució val de notificació a les possibles persones interessades en l'expedient de referència, de conformitat amb el que es preveu en l'article 58 i concordants de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.